CELEX: 62020TN0247
Language: lt
Date: 2020-05-04 00:00:00
Title: Byla T-247/20: 2020 m. gegužės 4 d. pareikštas ieškinys byloje JP / Komisija

6.7.2020   
            
            
               LT
            
            
               Europos Sąjungos oficialusis leidinys
            
            
               C 222/27
            
         
      2020 m. gegužės 4 d. pareikštas ieškinys byloje JP / Komisija
      
      (Byla T-247/20)
      (2020/C 222/30)
      Proceso kalba: anglų
      
         Šalys
      
      
         Ieškovas: JP, atstovaujamas advokatų S. Rodrigues ir A. Champetier
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  Panaikinti 2020 m. vasario 24 d. Komisijos sprendimą GESTDEM 2019/5394 iki 5399 atmesti pakartotinį prašymą leisti susipažinti su dokumentais remiantis Reglamentu (EB) Nr. 1049/2001; ir
               
            
                  —
               
               
                  Priteisti iš atsakovės simbolinį vieno euro atlyginimą už ieškovo patirtą neturtinę žalą ir bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas Reglamento (EB) Nr. 1049/2001 4 straipsnio 1 dalies b punkto ir 17 straipsnio pažeidimu, susijusiu su individo privatumo ir neliečiamumo apsauga.
               
            
                  2.
               
               
                  Antrasis ieškinio pagrindas grindžiamas Reglamento (EB) Nr. 1049/2001 4 straipsnio 3 dalies pažeidimu, susijusiu su sprendimų priėmimo proceso apsauga.
               
            
                  3.
               
               
                  Trečiasis ieškinio pagrindas grindžiamas Reglamento (EB) Nr. 1049/2001 4 straipsnio 6 dalies pažeidimu, susijusiu su galimybe iš dalies susipažinti ir proporcingumo principu.
               
            
                  4.
               
               
                  Ketvirtasis ieškinio pagrindas grindžiamas gero administravimo principo pažeidimu.